บาทเปิด 32.57 บาทต่อดอลลาร์ อ่อนค่าเล็กน้อย
เงินบาทเปิดตลาด 32.57 บาทต่อดอลลาร์ อ่อนค่าเล็กน้อย หลังดอลล์แข็งขานรับสัญญาณความร่วมมือกระตุ้นเศรษฐกิจ
20 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.57 บาท/ดอลลาร์ อ่อนค่าจากปิดตลาดเย็นวานนี้ที่ระดับ 32.53 บาท/ดอลลาร์ เนื่องจากดอลลาร์กลับมาแข็งค่าเมื่อเทียบกับทุกสกุลเงินหลัก หลังมีสัญญาณความร่วมมือในการกระตุ้นเศรษฐกิจที่ได้รับผลกระทบจากปัญหาโควิด-19
"เงินบาทอ่อนเล็กน้อยหลังมีสัญญาณความร่วมมือในการกระตุ้นเศรษฐกิจเนื่องจากผลกระทบจากโควิด-19" นักบริหารเงินกล่าว
นักบริหารเงิน คาดกรอบการเคลื่อนไหวของเงินบาทในวันนี้ไว้ระหว่าง 32.50 - 32.70 บาท/ดอลลาร์ โดยจับตาดูสถานการณ์การแพร่ระบาดของโควิด-19